CELEX: 52006SC0381
Language: mt
Date: 2006-03-27 00:00:00
Title: Rakkomandazzjoni mill-Kummissjoni lill-Kunsill sabiex jawtorizza lill-Kummissjoni tiftaħ negozjati għal ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinament ta’ programmi ta' tikkettar dwar l-effiċjenza fl-użu ta’ l-enerġija għal tagħmir ta’ l-uffiċċju

Avviż Legali Importanti

|

52006SC0381

Rakkomandazzjoni mill-Kummissjoni lill-Kunsill sabiex jawtorizza lill-Kummissjoni tiftaħ negozjati għal ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinament ta’ programmi ta' tikkettar dwar l-effiċjenza fl-użu ta’ l-enerġija għal tagħmir ta’ l-uffiċċju  /* SEK/2006/0381 finali */  

	[pic] | KUMMISSJONI TAL-KOMUNITAJIET EWROPEJ |Brussel 27.3.2006SEG(2006) 381 finaliRAKKOMANDAZZJONI MILL-KUMMISSJONI LILL-KUNSILLsabiex jawtorizza lill-Kummissjoni tiftaħ negozjati għal ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinament ta’ programmi ta' tikkettar dwar l-effiċjenza fl-użu ta’ l-enerġija għal tagħmir ta’ l-uffiċċju1. MEMORANDUM TA' SPJEGAZZJONI1. RAġUNIJIET U GħANIJIET GħALL-FTEHIM PROPOSTDin ir-Rakkomandazzjoni mill-Kummissjoni lill-Kunsill tikkonċerna l-awtorizzazzjoni biex il-Kummissjoni tiftaħ negozjati dwar ftehim ma' l-Istati Uniti ta’ l-Amerika li jistabbilixxi l-bażi għal programm immexxi b’mod konġunt bil-għan li jippromwovi l-iżvilupp ta' effiċjenza fl-użu ta’ l-enerġija mit-tagħmir ta' l-uffiċċju - il-programm ENERGY STAR. Mill-2001 ’l hawn, il-KE u l-Istati Uniti ta’ l-Amerika implimentaw b’mod konġunt il-programm ENERGY STAR għat-tikkettar dwar l-użu ta’ l-enerġija minn tagħmir ta’ l-uffiċċju (kompjuters, moniters, printers, kopijers, eċċ.) fuq il-bażi tal-ftehim bejn l-Istati Uniti ta’ l-Amerika u l-KE[1] li se jiskadi f'Ġunju 2006. Il-programm ġie konkluż għall-KE bid-Deċiżjoni tal-Kunsill 2003/269/KE[2] tat-8 ta’ April 2003 (li tieħu post id-Deċiżjoni tal-Kunsill 2001/469/KE ta’ l-14 ta’ Mejju 2001), u ġie implimentat fil-Komunità bir-Regolament (KE) Nru 2422/2001 tal-Parlament Ewropew u tal-Kunsill tas-6 ta’ Novembru 2001[3].Meta wieħed iqis il-fehmiet espressi fil-Bord Energy Star tal-KE mir-rappreżentanti ta' l-Istati Membri u mill-partijiet interessati l-oħra, u l-esperjenzi miġbura matul l-ewwel perjodu ta’ implimentazzjoni tal-programm ENERGY STAR, il-Kummissjoni tissuġġerixxi li tkompli bil-programm ENERGY STAR tal-KE u tiftaħ negozjati għall-konklużjoni ta’ Ftehim ta’ 5 snin ma’ l-Istati Uniti li jkopri l-perjodu 2006 – 2011.2. IL-PROGRAMM ENERGY STARL-użu effiċjenti ta’ l-enerġija huwa wieħed mill-pilastri ewlenin għal politika ta’ l-enerġija sostenibbli fil-KE. Iż-żieda fl-effiċjenza ta’ l-enerġija tikkontribwixxi lejn il-kompetittività ta’ l-ekonomija Ewropea, lejn il-ħarsien ta' l-ambjent billi ttaffi l-bdil fil-klima, u tikkontribwixxi lejn is-sigurtà tal-provvista ta' l-enerġija[4].It-tagħmir ta' l-uffiċċju għandu sehem importanti fil-konsum ta' l-elettriku fil-KE. Estimi li ħarġu minn studju riċenti mwettaq fil-Ġermanja juru li t-tagħmir ta’ l-uffiċċju jirrappreżenta madwar 5% tal-konsum globali ta’ l-elettriku[5]. Il-konsum jista’ jiżdied minħabba li t-tnaqqis possibbli ta’ enerġija mitlufa meta t-tagħmir ikun mitfi jew fuq stand-by , jista’ jingħeleb minn żieda fil-konsum ta’ enerġija meta t-tagħmir ikun mixgħul.Jeħtieġ li r-rendiment ta' l-enerġija jiġi ottimizzat aktar sabiex isir kontribut lejn politika sostenibbli ta’ l-enerġija u jintlaqħu l-għanijiet imsemmija hawn fuq. Il-programm ENERGY STAR jistabilixxi qafas għat-trawwim ta’ l-effiċjenza ta’ l-enerġija tat-tagħmir ta’ l-uffiċċju bil-koordinament ta’ skemi ta’ tikkettar għal dawk il-prodotti fl-Istati Uniti u fil-KE. Il-programm ENERGY STAR ta’ l- Environmental Protection Agency (EPA) ta’ l-Istati Uniti huwa wkoll implimentat minn sħab kummerċjali ewlenin oħrajn madwar id-dinja (pereżempju, il-Ġappun, il-Kanada, l-Awstralja, il-Korea ta' Isfel).Il-programm ENERGY STAR joffri l-possibbiltà lill-manifatturi tat-tagħmir ta’ l-uffiċċju li jirreġistraw, fuq bażi volontarja, dawk il-prodotti li jikkonformaw mar-rekwiżiti ta’ l-effiċjenza ta' l-enerġija (speċifikazzjonijiet tekniċi) stabbiliti mill-programm u li jagħmlu użu mit-tikketta/lowgo ENERGY STAR għal skopijiet ta’ marketing . L-għan aħħari huwa li l-konsumaturi u min jakkwista l-enerġija jiġu mħeġġa u appoġġati jixtru apparat li juża l-enerġija b’mod effiċjenti u biex huma stess jużaw it-tagħmir b’mod effiċjenti.3. DISPOżIZZJONIJIET EżISTENTI FIL-QASAM TAL-FTEHIM PROPOSTL-ewwel ftehim bejn l-Istati Uniti u l-KE se jiskadi f’Ġunju 2006. Ftehim ġdid għandu jqis l-esperjenzi miksuba matul l-implimentazzjoni tal-programm ENERGY STAR fil-KE matul is-snin 2001 sal-2005. L-evalwazzjoni ta’ dak l-ewwel perjodu nġabret fil-qosor fil-“Komunikazzjoni mill-Kummissjoni lill-Kunsill u l-Parlament Ewropew dwar l-implimentazzjoni tal-programm ENERGY STAR fil-Komunità Ewropea fil-perjodu 2001 - 2005".Id-Direttiva 92/75/KEE[6] dwar l-indikazzjoni permezz ta’ tikkettar u l-informazzjoni standard tal-prodott dwar il-konsum ta’ l-enerġija u riżorsi oħra skond l-apparat tad-dar tipprevedi qafas għal tikkettar mandatorju tar-rendiment enerġetiku ta’ apparat “domestiku”. Ir-regolament tal-programm ENERGY STAR jinvolvi skema ta’ tikkettar volontarju li jikkonċerna biss tagħmir ta’ l-uffiċċju. It-tagħmir ta’ l-uffiċċju qed jintuża dejjem iktar fis-settur domestiku u għalhekk għandu jaqa’ wkoll fl-ambitu tad-Direttiva 92/75/KE. Madankollu, id-Direttiva 92/75/KEE mhijiex l-aħjar strument għat-tikkettar dwar l-użu ta' l-enerġija tat-tagħmir ta' l-uffiċċju minħabba r-raġunijiet li ġejjin:-  il-veloċità kbira ta’ l-innovazzjoni u ċ-ċikli rapidi ta’ żvilupp tal-prodotti fis-settur tat-tagħmir ta’ l-uffiċċju joffru potenzjal għall-iffrankar ta’ l-enerġija li jista’ jiġi esplojtat bl-aħjar mod permezz ta’ adattazzjonijiet rapidi tal-kriterji għar-rendiment ta’ l-effiċjenza fl-użu ta' l-enerġija;-  il-koordinament ta’ l-isforzi ta’ l-Istati Membri u tal-Komunità ma’ dawk tas-sħab kummerċjali ewlenin fid-dinja għat-tikkettar tat-tagħmir ta’ l-uffiċċju jimminimizza l-ispejjeż għall-manifatturi, għall-kummerċ u, b’konsegwenza, għax-xerrejja u l-utenti tat-tagħmir ta' l-uffiċċju.Id-Direttiva 2005/32/KE[7] tistabbilixxi qafas għall-istabbiliment ta’ rekwiżiti mandatorji ta’ eko-disinn għal prodotti li jużaw l-enerġija. Il-kunċett ta’ l-eko-disinn jindirizza l-fażi tat-tfassil ta’ prodott u jqis iċ-ċiklu tal-ħajja sħiħ tal-prodott. L-effiċjenza ta’ l-enerġija hija aspett importanti iżda mhijiex l-uniku wieħed. Filwaqt li fil-qafas ta’ miżuri ta’ eko-disinn jistgħu jiġu definiti rekwiżiti minimi għar-rendiment ambjentali ta’ prodott speċifiku, partikolarment l-effiċjenza ta' l-enerġija, il-programm ENERGY STAR għandu l-għan li jiġbed is-suq lejn rendiment ogħla ta’ effiċjenza ta' l-enerġija u jipprovdi inċentivi għall-manifatturi biex jottimizzaw ir-rendiment enerġetiku tat-tagħmir ta’ l-uffiċċju. Għalhekk, il-programm ENERGY STAR u l-miżuri implimentattivi possibbli ta’ eko-disinn huma komplimentari għal dawk il-prodotti koperti miż-żewġ skemi u jistgħu jiġu esplojtati sinerġiji importanti bejn dawk l-istrumenti biex jitnaqqsu l-ispejjeż (eż. metodi komuni ta' kejl, studji).4. KONSULTAZZJONI TAL-PARTIJIET INTERESSATI TA' L-ENERGY STAR 2001 - 2005Fuq il-bażi tal-Ftehim li bħalissa hemm fis-seħħ, il-Kummissjoni ngħatat ir-responsabbiltà li timplimenta l-programm ENERGY STAR fir-rwol ta' entità ta' tmexxija bl-appoġġ ta’ korp konsultattiv - il-Bord Energy Star tal-KE (ECESB – EC Energy Star Board ). Il-Kummissjoni ntalbet tevalwa t-tħaddim tal-Ftehim għal dak l-ewwel perjodu ta’ 5 snin u tasal għal konklużjonijiet għall-possibbiltà ta’ tiġdid tal-Ftehim f’konsultazzjoni mal-ECESB u ma’ l-EPA ta’ l-Istati Uniti.Il-Kummissjoni kkonsultat lill-Istati Membri, il-pajjiżi ta’ l-EFTA (li ssieħbu fil-Programm fl-2004) u partijiet interessati, partikolarment manifatturi u assoċjazzjonijiet tat-tagħmir ta’ l-uffiċċju, esperti dwar it-trasformazzjoni tas-suq (aġenziji ta’ l-enerġija mill-Istati Membri), NGOs ambjentali (pereżempju, id-WWF) u organizzazzjonijiet tal-konsumaturi (ANEC) matul il-laqgħat ta’ l-ECESB u s-sottogruppi tekniċi tagħha. Barra minn hekk, il-Kummissjoni organizzat workshop apposta (April 2004, Frankfurt/Main) fejn ġew diskussi l-kriterji bażiċi ġenerali tal-Programm ENERGY STAR għat-tagħmir ta’ l-uffiċċju.Hemm appoġġ mill-partijiet interessati kollha għall-konklużjoni ta’ Ftehim ENERGY STAR ġdid ma’ l-Istati Uniti bil-kundizzjoni li l-programm ikun implimentat b’mod iktar effettiv fil-KE. Partikolarment, il-proċedura għall-aġġornar ta' l-ispeċifikazzjonijiet għandha tiġi ssimplifikata. Dan huwa meħtieġ sabiex tkun tista’ tlaħħaq man-natura innovattiva ferm u ċ-ċikli rapidi ta’ żvilupp tal-prodott tat-tagħmir ta' l-uffiċċji, sabiex b'hekk tkun żgurata l-effettività u l-kredibiltà tal-programm, li fil-biċċa l-kbira jiddependi fuq il-livell ta' ambizzjoni ta' l-ispeċifikazzjonijiet tekniċi biex it-tagħmir jikkwalifika għal-logo ENERGY STAR. Għalhekk, il-partijiet interessati jqisu li, fil-prinċipju, l-ispeċifikazzjonijiet tekniċi għandhom jiġu stabbiliti f’mod li, fil-waqt tad-definizzjoni tal-kriterji, madwar 25% biss tal-mudelli disponibbli fis-suq għandhom jikkwalifikaw għall-għoti tat-tikketta.Waqt il-laqgħa fit-2 ta' Diċembru 2005, il-partijiet fil-ECESB approvaw is-suġġeriment ta’ l-istaff tal-Kummissjoni li l-programm ENERGY STAR tal-KE jitkompla għal perjodu ieħor ta’ implimentazzjoni fil-KE. Fil-biċċa l-kbira l-ECESB appoġġat id-dokumenti ta’ ħidma mressqa li jqisu l-modifiki msemmija hawn fuq.5. SUġġERIMENT TAL-KUMMISSJONI GħAT-TIġDID TAL-FTEHIM ENERGY STAR MA’ L-ISTATI UNITI.Fid-dawl tat-tagħrif t’hawn fuq, il-Kummissjoni tissuġġerixxi li l-KE tkompli tieħu sehem fil-programm ENERGY STAR minħabba dawn ir-raġunijiet:-  L-użu effiċjenti ta’ l-enerġija huwa wieħed mill-pilastri ewlenin għal provvista ta’ sostenibbli ta’ l-enerġija fil-KE. Il- green paper tal-Kummissjoni dwar l-effiċjenza ta' l-enerġija tidentifika l-benefiċċji ewlenin li ġejjin li jirriżultaw minn użu effiċjenti ta’ l-enerġija: il-garanzija tal-kompetittività ta’ l-ekonomija Ewropea li tibbenefika minn tnaqqis fl-infiq fuq l-enerġija, ħarsien ambjentali minħabba tnaqqis fl-emissjonijiet tad-dijossidu tal-karbonju kkważati mill-użu ta' l-enerġija, is-sigurtà tal-provvista’ ta’ l-enerġija minħabba tnaqqis fid-domanda ta’ l-enerġija u, għalhekk, tnaqqis fid-dipendenza fuq l-importazzjonijiet ta’ l-enerġija.-  It-tagħmir ta' l-uffiċċju għandu sehem importanti fil-konsum ta' l-elettriku fil-KE. Jekk ma jittiħdux miżuri, il-konsum jista’ jiżdied minħabba li t-tnaqqis possibbli fl-enerġija mitlufa meta t-tagħmir ikun mitfi jew fuq stand-by , jista’ jingħeleb minn żieda fil-konsum ta’ enerġija meta t-tagħmir ikun mixgħul. Sabiex jintlaħqu l-miri definiti fil- green paper dwar l-effiċjenza ta' l-enerġija, għandu jiġi ottimizzat iktar ir-rendiment enerġetiku tat-tagħmir ta’ l-uffiċċju.-  Il-programm ENERGY STAR tal-KE jipprevedi qafas għall-koordinament ta’ l-isforzi nazzjonali ta’ l-Istati Membri tal-KE biex tittejjeb l-effiċjenza fl-użu ta’ l-enerġija tat-tagħmir ta’ l-uffiċċju. Jinħtieġ approċċ ikkoordinat sabiex jiġi minimizzat l-impatt negattiv fuq l-industrija u l-kummerċ peress li rekwiżiti nazzjonali li ma jkunux ikkoordinati jimponu spejjeż addizzjonali għall-manifatturi, il-kummerċ u, b’konsegwenza, ix-xerrejja u l-utenti tat-tagħmir ta' l-uffiċċju.-  Minħabba li t-tagħmir ta' l-uffiċċju jinbiegħ madwar id-dinja, il-miżuri biex tiġi ottimizzata l-effiċjenza ta' l-enerġija tiegħu għandhom jiġu implimentati flimkien ma' sħab u entitajiet li jieħdu d-deċiżjonijiet li jaġixxu fuq skala globali. Approċċ armonizzat inaqqas l-ispejjeż għall-implimentazzjoni tal-programm u jevita l-konfużjoni għall-konsumaturi. Il-programm ENERGY STAR jipprevedi qafas għall-koordinament ta’ l-azzjonijiet li għandhom l-għan li jtejbu l-effiċjenza ta' l-enerġija tat-tagħmir ta' l-uffiċċju ma’ l-Istati Uniti, il-Ġappun u swieq oħra ewlenin. Il-programm ENERGY STAR ta’ l-US-EPA immexxi mill-Kummissjoni Ewropea għall-KE u għaż-ŻEE għalhekk huwa l-pjattaforma naturali għal miżuri li għandhom l-għan li jtejbu l-effiċjenza ta' l-enerġija tat-tagħmir ta' l-uffiċċju permezz tat-tikkettar.-  Il-programm volontarju ENERGY STAR huwa aċċettat b’mod wiesa’ mill-manifatturi. Barra minn hekk, fl-Istati Uniti il-programm huwa importanti għax-xiri pubbliku minħabba li l-ispeċifikazzjonijiet tekniċi għandhom jiġu rrispettati mill-attivitajiet ta’ xiri pubbliku. Għaldaqstant, huwa mistenni li l-ispeċifikazzjonijiet tekniċi ta’ l-ENERGY STAR – wara ċertu perjodu – jitwettqu minn sehem kbir tat-tagħmir disponibbli fis-suq. Għalhekk, l-iffrankar enerġetiku sinifikanti jista’ jinkiseb sakemm l-ispeċifikazzjonijiet tekniċi jkunu stretti (pereżempju, jkopru 25% tal-mudelli kif issuġġerit fid-direttivi tan-negozjati fl-anness) fil-waqt tad-definizzjoni tal-kriterji. Il-Kummissjoni temmen li l-kontribut ta’ l-esperti tal-KE huwa importanti u jikkontribwixxi għall-iżvilupp ta’ speċifikazzjonijiet konsistenti u stretti.-  Minkejja li mhuwiex possibbli li jiġi kkwantifikat sa liema punt, is-servizzi tal-Kummissjoni jqisu li l-programm ENERGY STAR għat-tagħmir ta' l-uffiċċju kkontribwixxa għal titjib fl-effiċjenza ta' l-enerġija ta’ tagħmir ta' l-uffiċċju mibjugħ fl-UE. Min-naħa l-oħra, għad hemm potenzjali sinifikanti biex jittejjeb ir-rendiment enerġetiku tat-tagħmir ta' l-uffiċċju f'mod li jagħti l-aħjar riżultati meta mqabbel mal-flus li ntefqu. Madankollu, il-veloċità rapida ta’ l-innovazzjoni u ċ-ċikli rapidi ta’ żvilupp tal-prodotti jirrikjedu strumenti estremament flessibbli bħal, pereżempju, skemi ta’ tikkettar volontarji li jistgħu jadattaw iktar malajr għal żviluppi teknoloġiċi u żviluppi fis-suq.-  Il-programm itejjeb it-trasparenza tas-suq fis-settur tat-tagħmir ta' l-uffiċċju, partikolarment fir-rigward tar-rendiment enerġetiku tat-tagħmir ta' l-uffiċċju. Dan huwa prerekwiżit għal attivitajiet li għandhom l-għan li jimmotivaw il-konsumaturi, is-settur terzjarju u l-awtoritajiet tax-xiri pubbliku biex jinkludu l-effiċjenza ta' l-enerġija u l-ispiża totali tas-sjieda inkluż l-infiq għall-konsum ta’ l-elettriku fid-deċiżjoni tax-xiri. B’mod partikolari, id- database ENERGY STAR immexxija mill-EPA u mill-Kummissjoni tista’ tintuża bħala bażi għall-attivitajiet ta' awtoritajiet nazzjonali, reġjonali u lokali biex jippromwovu tagħmir ta' l-uffiċċju li huwa partikolarment effiċjenti fl-użu ta' l-enerġija.Għalhekk, huwa ssuġġerit li jiġi nnegozjat ftehim ġdid mal-Gvern ta’ l-Istati Uniti għal perjodu ieħor ta’ 5 snin. Dan l-istabbiliment ta’ limitu ta’ żmien jagħti flessibbiltà assoluta lill-partijiet involuti kollha biex jerġgħu iqisu l-benefiċċji tal-programm ENERGY STAR bħala strument ta’ politika biex tittejjeb iktar l-effiċjenza ta' l-enerġija tat-tagħmir ta' l-uffiċċju.2. RAKKOMANDAZZJONIFid-dawl ta' dan kollu, il-Kummissjoni tirrakkomanda:1. li l-Kunsill jawtorizza lill-Kummissjoni tinnegozja Ftehim bejn il-Gvern ta’ l-Istati Uniti ta’ l-Amerika u l-Komunità Ewropea dwar il-koordinament ta’ programmi għat-tikkettar dwar l-effiċjenza ta’ l-enerġija ta’ tagħmir ta' l-uffiċċju;2. li, minħabba li skond it-Trattat, il-Kummissjoni se tmexxi dawn in-negozjati f'isem il-Komunità Ewropea, il-Kunsill jaħtar Kumitat speċjali sabiex jgħinha f'din il-ħidma, u3. li l-Kunsill għandu joħroġ id-direttivi tan-negozjati mehmuża li jinsabu fl-Anness għal din ir-Rakkomandazzjoni.ANNESSID-DIRETTIVI TAN-NEGOZJATI1. Il-Kummissjoni għandha tiżgura li l-abbozz tal-Ftehim ikun fih id-dispożizzjonijiet elenkati hawn taħt. Dawn id-dispożizzjonijiet preliminari ġew elaborati matul taħditiet esploratorji ma’ l- Environmental Protection Agency ta’ l-Istati Uniti ta’ l-Amerika kif previst fl-Artikolu XII, il-paragrafu 2 tal-Ftehim li bħalissa qiegħed fis-seħħ[8].-  Prinċipji ĠeneraliGħandhom jintużaw sett komuni ta’ speċifikazzjonijiet dwar l-effiċjenza ta' l-enerġija kif ukoll lowgo komuni mill-Partijiet għall-iskop li jiġu stabbiliti miri konsistenti għall-manifatturi, sabiex b’hekk jiġi mmassimizzat l-effett ta’ l-isforzi individwali tagħhom fil-provvista u d-domanda ta’ dawn it-tipi ta’ prodotti.Il-Partijiet għandhom jużaw il-Lowgo Komuni bil-għan li jidentifikaw it-tipi ta' prodotti kwalifikati effiċjenti fl-użu ta' l-enerġija elenkati fl-Anness C.Il-Partijiet għandhom jiżguraw li l-Ispeċifikazzjonijiet Komuni jħeġġu t-titjib kontinwu fl-effiċjenza filwaqt li jqisu l-aktar prassi tekniċi avvanzati fis-suq.L-Ispeċifikazzjonijiet Komuni jfittxu li jirrappreżentaw mhux iktar mill-aqwa 25% tal-mudelli li għalihom tkun disponibbli dejta fil-waqt li jkunu qed jiġu stabbiliti l-ispeċifikazzjonijiet, filwaqt li jitqiesu wkoll fatturi oħrajn.-  DefinizzjonijietGħall-finijiet ta’ dan il-Ftehim:“ENERGY STAR” tfisser il-marka ta’ servizz irreġistrata fl-Istati Uniti deżinjata fl-Anness A u li hija proprjetà tal- United States Environmentali Protection Agency ("U.S. EPA”);“Lowgo Komuni” tfisser il-marka ta’ ċertifikazzjoni rreġistrata fl-Istati Uniti deżinjata fl-Anness A u li hija proprjetà ta' l-U.S. EPA;“Il-Marki ENERGY STAR” tfisser l-isem “ENERGY STAR” u l-Lowgo Komuni, kif ukoll kwalunkwe verżjoni ta’ dawn il-marki li tista' tiġi żviluppata jew modifikata mill-Entitajiet ta’ Tmexxija jew il-Parteċipanti fil-Programm, kif definit hawn hekk, inkluż is-sinjal jew il-marka li hemm fl-Anness A tal-Ftehim;Il-“programm ta’ tikkettar ENERGY STAR” tfisser programm amministrat minn Entità ta’ Tmexxija li juża speċifikazzjonijiet, marki, u linji gwida komuni dwar l-effiċjenza fl-użu ta’ l-enerġija li għandhom jiġu applikati lil tipi deżinjati ta’ prodotti;“Parteċipanti fil-Programm” tfisser manifatturi, bejjiegħa jew aġenti li jbigħu mill-ġdid ( resale agents ) li jbigħu prodotti deżinjati u effiċjenti fl-użu ta’ l-enerġija li jissodisfaw ir-rekwiżiti tal-programm ta’ tikkettar ENERGY STAR u li għażlu li jieħdu sehem fiħ, billi rreġistraw jew daħlu fi ftehim ma’ l-Entità ta’ Tmexxija ta’ Parti jew oħra;“Speċifikazzjonijiet Komuni” tfisser ir-rekwiżiti applikabbli fir-rigward ta’ l-effiċjenza ta' l-enerġija u tar-rendiment, inklużi l-metodi ta’ ttestjar elenkati fl-Anness C, użati mill-Entitajiet ta’ Tmexxija u l-Parteċipanti fil-Programm biex jiddeterminaw il-kwalifikazzjoni għall-Lowgo Komuni tal-prodotti effiċjenti fl-użu ta’ l-Enerġija.-  Entitajiet ta’ TmexxijaKull Parti, b’dan, taħtar entità ta’ tmexxija responsabbli għall-implimentazzjoni ta’ dan il-Ftehim (l-“Entitajiet ta’ Tmexxija”). Il-Komunità Ewropea tiddeżinja l-Kummissjoni tal-Komunità Ewropea ("il-Kummissjoni") bħala l-Entità ta' Tmexxija tagħha. L-Istati Uniti ta’ l-Amerika tiddeżinja l-U.S. EPA bħala l-Entità ta’ Tmexxija tagħha.-  Amministrazzjoni tal-programm ta’ tikkettar ENERGY STARKull Entità ta’ Tmexxija għandha tamministra l-programm ta’ tikkettar ENERGY STAR għat-tipi ta' prodotti effiċjenti fl-użu ta' l-enerġija elenkati fl-Anness C, suġġetti għat-termini u l-kundizzjonijiet stipulati f'dan il-Ftehim. L-amministrazzjoni tal-programm tinkludi r-reġistrazzjoni tal-Parteċipanti fil-Programm fuq bażi volontarja, iż-żamma ta’ listi għall-Parteċipanti fil-Programm u għall-prodotti konformi, u l-infurzar tat-termini tal-Linji ta’ Gwida għall-Użu Korrett ta’ l-Isem u l-Lowgo Komuni ENERGY STAR stipulati fl-Anness B.Il-programm ta’ tikkettar ENERGY STAR għandu juża l-Ispeċifikazzjonijiet Komuni elenkati fl-Anness C.Kull Entità ta’ Tmexxija għandha tħallas l-ispejjeż għall-attivitajiet kollha tagħha li jaqgħu taħt dan il-Ftehim.-  Parteċipazzjoni fil-Programm ta’ tikkettar ENERGY STARKull manifattur, bejjiegħ jew aġent li jbigħ mill-ġdid jista’ jieħu sehem fil-Programm ta’ Tikkettar ENERGY STAR billi jirreġistra bħala Parteċipant fil-Programm ma’ l-Entità ta’ Tmexxija ta’ Parti jew oħra.Il-Parteċipanti fil-Programm jistgħu jużaw il-Lowgo Komuni biex jidentifikaw prodotti kwalifikati li ġew ittestjati fil-faċilitajiet tagħhom stess jew minn laboratorju tat-testijiet indipendenti, u li jissodisfaw l-Ispeċifikazzjonijiet Komuni stipulati fl-Anness C u jistgħu jiċċertifikaw huma stess il-kwalifikazzjoni tal-prodott.Ir-reġistrazzjoni ta’ Parteċipanti fil-Programm fil-Programm ta’ Tikkettar ENERGY STAR minn Entità ta’ Tmexxija ta’ Parti waħda għandha tingħaraf mill-Entità ta’ Tmexxija tal-Parti l-oħra.Biex ikun iffaċilitat l-għarfien ta’ Parteċipanti fil-Programm fil-Programm ta’ Tikkettar ENERGY STAR skond il-paragrafu preċendenti, l-Entitajiet ta’ Tmexxija għandhom jikkooperaw sabiex iżommu listi komuni tal-Parteċipanti fil-Programm kollha u tal-prodotti li jikkwalifikaw għal-Lowgo Komuni.Indipendentement mill-proċeduri ta’ awto-ċertifikazzjoni speċifikati fit-tieni paragrafu ta’ din it-taqsima, kull Entità ta’ Tmexxija tirriserva d-dritt li tittestja, jew tirrevedi b’xi mod ieħor, il-prodotti li jinbiegħu jew li nbiegħu fit-territorji tagħha (fit-territorji ta’ l-Istati Membri tal-Komunità Ewropea fil-każ tal-Kummissjoni) sabiex jiddeterminaw jekk il-prodotti humiex iċċertifikati skond l-Ispeċifikazzjonijiet Komuni stipulati fl-Anness C. L-Entitajiet ta’ Tmexxija għandhom jikkomunikaw u jikkooperaw bis-sħiħ ma' xulxin sabiex jiżguraw li l-prodotti kollha li jkollhom fuqhom il-Lowgo Komuni jissodisfaw l-Ispeċifikazzjonijiet Tekniċi stipulati fl-Anness C.-  Programm ta’ Koordinament bejn il-PartijietIl-Partijiet għandhom jistabbilixxu Kummissjoni Teknika biex tirrevedi l-implimentazzjoni ta’ dan il-Ftehim, komposta minn rappreżentanti ta’ l-Entitajiet ta’ Tmexxija Rispettivi tagħhom.Fil-prinċipju, il-Kummissjoni Teknika għandha tiltaqa’ kull sena u għandha tiddiskuti kwistjonijiet rilevanti, fuq talba ta’ wieħed mill-Entitajiet Tekniċi biex tirrevedi t-tħaddim u l-amministrazzjoni tal-Programm ta’ tikkettar ENERGY STAR, l-Ispeċifikazzjonijiet Komuni stipulati fl-Anness C, il-kopertura tal-prodott, u l-progress lejn il-kisba ta' l-għanijiet ta' dan il-Ftehim.Min mhuwiex parti tal-Ftehim (inkluż gvernijiet oħrajn u rappreżentanti ta’ l-industrija) jista’ jattendi l-laqgħat tal-Kummissjoni Teknika bħala osservatur, sakemm ma jkunx miftiehem mod ieħor bejn iż-żewġ Entitajiet ta’ Tmexxija.-  Reġistrazzjoni tal-Marki ENERGY STARL-U.S. EPA, bħala sidt il-marki ENERGY STAR, irreġistrat il-marki fil-Komunità Ewropea bħala trejdmarks Komunitarji. Il-Kummissjoni ma għandhiex tfittex li tikseb, jew tikseb, kwalunkwe reġistrazzjoni tal-marki ENERGY STAR jew kwalunkwe varjant tal-marki fi kwalunkwe pajjiż.L-U.S. EPA tikkometti ruħa li ma tqisx bħala ksur ta’ l-użu korrett ta’ dawn il-marki l-użu, mill-Kummissjoni jew minn kwalunkwe Parteċipant tal-Programm irreġistrat mill-Kummissjoni, tas-sinjal jew il-marki li jinsabu fl-Anness A skond it-termini ta' dan il-Ftehim.-  Infurzar u Nuqqas ta’ KonformitàSabiex jitħarsu l-marki ENERGY STAR, kull Entità ta’ Tmexxija għandha tiżgura li jsir użu xieraq mill-marki ENERGY STAR fit-territorju tagħha (fil-każ tal-Kummissjoni, fit-territorji ta' l-Istati Membri tal-Komunità Ewropea). Kull Entità ta' Tmexxija għandha tiżgura li l-marki ENERGY STAR jintużaw biss fl-għamla li tidher fl-Anness A. Kull Entità ta' Tmexxija għandha tiżgura li l-marki ENERGY STAR jintużaw biss fil-mod speċifikat fil-Linji ta’ Gwida għall-Użu Korrett ta’ l-Isem u l-Lowgo Komuni ENERGY STAR stipulati fl-Anness B.Kull Entità ta’ Tmexxija għandha tiżgura li tittieħed azzjoni f’waqtha u xierqa kontra l-Parteċipanti fil-Programm, kull meta jkollha tagħrif li Parteċipant fil-Programm uża marka ħażina jew poġġa l-marki ENERGY STAR fuq prodott li mhuwiex konformi ma' l-Ispeċifikazzjonijiet Komuni stipulati fl-Anness C. Dawn l-azzjonijiet għandhom jinkludu, iżda mhux biss:-  li l-Parteċipant fil-Programm ikun mgħarraf bil-miktub bin-nuqqas ta’ konformità tiegħu skond it-termini tal-programm ta’ tikkettar ENERGY STAR;-  li jiġi żviluppat pjan, permezz ta’ konsultazzjonijiet, biex tintlaħaq il-konformità; u-  jekk il-konformità ma tkunx tista’ tintlaħaq, it-terminazzjoni tar-reġistrazzjoni tal-Parteċipant fil-Programm, kif xieraq.Kull Entità ta' Tmexxija għandha tiżgura li tittieħed kull azzjoni raġonevoli bil-għan li l-użu mhux awtorizzat tal-marki ENERGY STAR jew l-użu ta’ marka li tikser il-Ftehim minn entità li mhijiex Parteċipant fil-Programm. Dawn l-azzjonijiet għandhom jinkludu, iżda mhux biss:-  li l-entità li qed tuża l-marki ENERGY STAR tiġi infurmata dwar ir-rekwiżiti tal-programm ta' tikkettar ENERGY STAR u l-Linji ta’ Gwida għall-Użu Korrett ta' l-Isem u l-Lowgo Komuni ENERGY STAR; u-  li l-entità tiġi mħeġġa ssir Parteċipant fil-Programm u tirreġistra prodotti kwalifikati.Kull Entità ta' Tmexxija għandha tinnotifika lill-Entità ta' Tmexxija tal-Parti l-oħra b’kull okkażjoni ta’ ksur tal-marki ENERGY STAR li tkun taf bihom kif ukoll bl-azzjoni li ttieħdet biex iġġib dan il-ksur fi tmiem.-  Proċeduri għall-Emendar tal-Ftehim u ta’ l-Annessi A u B tiegħu, u għaż-Żieda ta’ Annessi ĠoddaKwalunkwe Entità ta' Tmexxija tista’ tipproponi emenda lil dan il-Ftehim u lill-Annessi A u B tiegħu, u tista’ tipproponi annessi ġodda għall-Ftehim.Il-proposta għal emenda għandha ssir bil-miktub u għandha tiġi diskussa fil-laqgħa li jkun imiss tal-Kummissjoni Teknika, bil-kundizzjoni li tkun ġiet ikkomunikata lill-Entità ta' Tmexxija l-oħra għallinqas sittin jum qabel din il-laqgħa.L-emendi lil dan il-Ftehim, lill-Annessi A u B tiegħu, u deċiżjonijiet biex jiżdiedu annessi ġodda għandhom isiru bi ftehim reċiproku ta' l-Entitajiet ta' Tmexxija.-  Proċeduri għall-Emendar ta’ l-Anness CEntità ta’ Tmexxija li tixtieq temenda l-Anness C biex tirrevedi l-Ispeċifikazzjonijiet Komuni jew biex iżżid tip ġdid ta’ prodotti (“l-Entità ta' Tmexxija li qed Tipproponi") għandha ssegwi l-proċeduri stipulati fil-paragrafi 1 u 2 tat-taqsima preċedenti, u fil-proposta tagħha għandha tinkludi:-  dimostrazzjoni li ammont sinifikanti ta’ enerġija se jiġi ffrankat b’riżultat tar-reviżjoni ta’ l-Ispeċifikazzjonijiet jew iż-żieda tat-tip ġdid ta' prodotti;-  ir-rekwiżiti għall-konsum ta’ l-enerġija għal kundizzjonijiet differenti ta’ konsum ta’ l-elettriku (tagħmir mixgħul, fuq stand-by , mitfi, eċċ.), kif xieraq;-  tagħrif dwar il-protokolli ta’ ttestjar standardizzati li għandhom jintużaw fl-evalwazzjoni tal-prodott;-  evidenza ta’ teknoloġija eżistenti mingħajr drittijiet ta’ proprjetà li minħabba fiha jkun jista’ jkun hemm iffrankar ta’ l-enerġija li jagħti l-aħjar riżultati meta mqabbel ma' l-ispiża, mingħajr ma jkun affettwat ħażin ir-rendiment tal-prodott;-  tagħrif dwar l-istima ta’ l-għadd ta' mudelli ta’ prodotti li jilħqu l-ispeċifikazzjoni proposta u l-approssimazzjoni tas-sehem tas-suq li jkun rappreżentat;-  tagħrif dwar il-fehmiet tal-gruppi ta’ l-industrija li jkunu potenzjalment affettwati mill-emenda proposta; u-  proposta ta’ data effettiva għall-Ispeċifikazzjonijiet il-ġodda, fil-waqt li jitqiesu ċ-ċikli tal-ħajja tal-prodotti u l-iskedi ta' produzzjoni.Emendi proposti li jiġu aċċettati miż-żewġ Entitajiet ta' Tmexxija għandhom jidħlu fis-seħħ f'data li tkun maqbula bejn iż-żewġ Entitajiet ta' Tmexxija.Jekk, wara l-wasla ta’ proposta li saret skond il-paragrafi 1 u 2 tat-taqsima preċedenti, l-Entità ta' Tmexxija l-oħra (l-Entità ta' Tmexxija li Toġġezzjona) tkun tal-fehma li l-proposta ma tissodisfax ir-rekwiżiti speċifikati fil-Paragrafu 1 t’hawn fuq jew, għal xi raġuni oħra, toġġezzjona għall-proposta, din għandha minnufih (normalment sal-Laqgħa li jmiss tal-Kummissjoni Teknika) tinnotifika bil-miktub l-Entità ta' Tmexxija li qed Tipproponi dwar l-oġġezzjoni tagħha u għandha tinkludi kwalunkwe tagħrif li jsostni l-oġġezzjoni tagħha; per eżempju, tagħrif li juri li l-proposta, jekk tkun adottata, x’aktarx:-  tagħti setgħa fis-suq lil kumpanija waħda jew grupp industrijali wieħed b’mod disproporzjonat u inġust;-  iddgħajjef is-sehem globali ta’ l-industrija fil-programm ta’ tikkettar ENERGY STAR;-  tkun f’kunflitt mal-liġijiet u r-regolamenti tagħha; jew-  timponi rekwiżiti tekniċi onerużi.L-Entitajiet ta' Tmexxija għandhom jagħmlu mill-aħjar biex jilħqu ftehim dwar l-emenda proposta fl-ewwel laqgħa tal-Kummissjoni Teknika wara li ssir il-proposta. Jekk l-Entitajiet ta' Tmexxija ma jkunux jistgħu jilħqu ftehim dwar l-emenda proposta f'din il-laqgħa tal-Kummissjoni Teknika, dawn għandhom ifittxu li jilħqu ftehim bil-miktub qabel il-laqgħa tal-Kummissjoni Teknika li jkun imiss.Jekk, sat-tmiem tal-laqgħa tal-Kummissjoni Teknika li jkun imiss, il-Partijiet ma jkunux jistgħu jilħqu ftehim, l-Entità ta' Tmexxija li qed Tipproponi għandha tirtira l-proposta tagħha; u fir-rigward ta’ proposti biex jiġu riveduti l-Ispeċifikazzjonijiet eżistenti, it-tip ta’ prodott korrispondenti għandu jitneħħa mill-Anness C sad-data maqbula bil-miktub bejn l-Entitajiet ta' Tmexxija. Il-Parteċipanti fil-Programm kollha għandhom jiġu infurmati b'din il-bidla u bil-proċeduri li għandhom jissegwew biex din il-bidla tiġi implimentata.Fit-tħejjija ta’ speċifikazzjonijiet ġodda jew fir-reviżjoni ta’ speċifikazzjonijiet eżistenti, l-Entitajiet ta' Tmexxija għandhom jiżguraw koordinament u konsultazzjoni effettivi bejniethom u mal-partijiet interessati rispettivi tagħhom, partikolarment fir-rigward tal-kontenut tad-dokumenti ta’ ħidma u l-kalendarju ta’ l-implimentazzjoni.-  Dispożizzjonijiet ĠeneraliProgrammi ambjentali oħra ta' tikkettar mhumiex koperti minn dan il-Ftehim u jistgħu jiġu żviluppati u adottati minn kwalunkwe wieħed mill-Partijiet.L-attivitajiet kollha li jsiru taħt dan il-Ftehim għandhom ikunu soġġetti għal-liġijiet u r-regolamenti applikabbli ta’ kull Parti u għad-disponibbiltà ta’ fondi u riżorsi approprjati.Xejn f’dan il-Ftehim ma għandu jaffettwa d-drittijiet u l-obbligi ta’ kwalunkwe Parti li joħorġu minn ftehimiet bilaterali, reġjonali jew multilaterali li daħlet fihom qabel id-dħul fis-seħħ ta’ dan il-Ftehim.Mingħajr preġudizzju għal kwalunkwe dispożizzjoni ta’ dan il-Ftehim, iż-żewġ Entitajiet ta' Tmexxija jistgħu jmexxu programmi ta' tikkettar fir-rigward ta' tipi ta' prodotti mhux inklużi fl-Anness C. Indipendentement minn kwalunkwe dispożizzjoni oħra f’dan il-Ftehim, l-ebda Parti ma għandha tfixkel l-importazzjoni, l-esportazzjoni, il-bejgħ jew id-distribuzzjoni ta' kwalunkwe prodott minħabba li dan ikollu l-marki ta' l-effiċjenza ta' l-enerġija ta' l-Entità ta' Tmexxija tal-Parti l-oħra.-  Dħul fis-seħħ u Tul tal-FtehimDan il-Ftehim għandu jidħol fis-seħħ fid-data meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu tlestew.Dan il-Ftehim għandu jibqa’ fis-seħħ għal perjodu ta’ ħames snin. Għallinqas sena qabel tmiem dan il-perjodu, il-Partijiet għandhom jiltaqgħu biex jiddiskutu t-tiġdid ta’ dan il-Ftehim.-  TerminazzjoniKull Parti tista’ tittermina dan il-Ftehim fi kwalunkwe ħin billi tinnotifika lill-Parti l-oħra tliet xhur qabel.Fil-każ tat-terminazzjoni jew in-nuqqas ta’ tiġdid ta’ dan il-Ftehim, l-Entitajiet ta' Tmexxija għandhom jinfurmaw lill-Parteċipanti fil-Programm li rreġistraw kollha bit-terminazzjoni tal-programm konġunt. Barra minn hekk, l-Entitajiet ta' Tmexxija għandhom jinfurmaw lill-Parteċipanti fil-Programm li rreġistraw li kull Entità ta' Tmexxija tista’ tkompli l-attivitajiet ta’ tikkettar tagħha taħt żewġ programmi individwali separati. F’dan il-każ, il-programm ta’ tikkettar tal-Komunità Ewropea mhux se juża l-marki ENERGY STAR. Il-Kummissjoni għandha tiżgura li hija stess, l-Istati Membri tal-Komunità Ewropea u kwalunkwe Parteċipant fil-Programm li hija rreġistrat, jieqfu jużaw il-marki ENERGY STAR sad-data maqbula bil-miktub bejn l-Entitajiet ta' Tmexxija. L-obbligi li fih dan il-paragrafu għandhom jibqgħu jgħoddu wara t-terminazzjoni ta’ dan il-Ftehim.-  L-Anness A għall-ftehimL-Anness A jiddefinixxi l-Lowgo Komuni.-  L-Anness B għall-ftehimL-Anness B fih il-linji ta’ gwida għall-użu tal-Lowgo Komuni.-  L-Anness C għall-ftehimL-Anness C fih l-ispeċifikazzjonijiet tekniċi għat-tagħmir kopert mill-ftehim – jiġifieri għal kompjuters, monitors tal-kompjuter, tagħmir għall-ikkuppjar (printers, kopijers, skenners, apparat b’iktar minn funzjoni waħda), magni tal-faks, mailing machines – fl-aħħar verżjoni disponibbli meta l-ftehim ikun ġie ffirmat.2. Il-Kummissjoni għandha tirrapporta lill-Kunsill dwar ir-riżultati tan-negozjati u, fejn dan ikun f'loku, dwar kwalunkwe problema li tista' tinqala' waqt in-negozjati. [1] ĠU L 172, 26.6.2001, p. 3.[2] ĠU L 99, 17.4.2003, p. 47.[3] ĠU L 332, 15.12.2001, p. 1[4] Il- Green Paper dwar l-effiċjenza ta’ l-enerġija jew nagħmlu iktar b’inqas, COM(2005) 265 finali ta’ Ġunju 2005[5] “ Technical and legal application possibilities of the compulsory labelling of the standby consumption of electrical household and office appliances ”, Fraunhofer-Institute for Systems and Innovation Research, Karlsruhe, Munich, Dresden, Ġunju 2005[6] ĠU L 297, 13.10.1992, p. 16.[7] ĠU L 191, 22.7.2005, p. 29.[8] ĠU L 172, 26.06.2001, p. 3.